
Správa o činnosti DHZ Šumiac za obdobie od 30.12.2017 do 30.12.2018 
Chcem Vás zoznámiť, ako sme plnili úlohy uvedené v pláne práce a uznesení ktoré sme si prijali na VČS pred rokom. 

Na úseku organizačnej výstavby zboru si každoročne dávame úlohu rozširovať, skvalitňovať a hlavne omladzovať členskú základňu prijímaním za.  O členstvo v DHZ prejavila záujem Petra Červienková, nar.2002. Pretože menovaná dosiahla vek len 16 rokov s členstvom museli súhlasiť aj rodičia. 
O členstvo prejavil záujem tiež Roland Mak, nar.1993. 
K 1.5.2018 bol odhlásený z evidencie členstva na vl. žiadosť z dôvodu zamestnania  p. Pavol Koreň. Po fluktuácii je stav členskej základne 57 členov, z toho 9 žien.

     Členské známky na rok 2019 sme zatiaľ nezakúpili, budú zakúpené včas. Na rok 2019 sa členské nemení,  je 2,5 €. 
     6.5. sme sa zúčastnili na PSO v Sp. Teplici s dvomi družstvami mužov, t.j. družstvo  CO muži nad 35 rokov a dorastenci. Muži CO skončili na 5. mieste, dorastenci boli diskvalifikovaní.  Doprava bola realizovaná dodávkou súkromnou dodávkou Kamzík Mikuláš a dodávkou  PD Šumiac.
Územná súťaž PP DHZ sa konala 9.6. v Michalovej. Zúčastnili sme sa s dvomi družstvami mužov,  muži do 35 r. a muži nad 35 rokov.  Muži do 35r. sa umiestnili na 6. mieste, obdŕžali diplom a muži nad 35 r. sa umiestnili na 2. mieste a ocenení boli pohárom a diplomom. Doprava bola  realizovaná 1x dod. Ob.ú. Š a 1x súkromnou dod. Kamzík Mikuláš.
V rámci Hasičského leta sme sa zúčastnili 7.7. s 2 družstvami mužov, t.j. muži do 35 r. a muži kategória CO na Nočnej súťaži Memoriál Michala Oceľa v Polomke. Doprava bola zaistená dodávkou obecného úradu a súkromnou Kamzík Mikuláš. Boli sme pozvaní aj na ďalšie súťaže, nezúčastnili sme sa však, hlavne z dôvodu finančnej a časovej náročnosti každej akcie. 
Po minuloročnej prestávke sme usporiadali 14.7. 2018 6. roč. súťaže o Pohár starostu obce Šumiac, čo organizujeme v rámci osláv zvrchovanosti Slovenskej republiky. Pozvanie prijalo 5 DHZ , spolu 10 družstiev 1x Heľpa, 1x Bacúch, 3x Sp. Teplica, 1x SŠPO MV SR Žilina, /3+1/x Šumiac. Z nášho okrsku Pohorelá sa zúčastnil len DHZ Heľpa. Je to žalostný stav. Otázka znie, je vôbec treba v budúcnosti robiť toto podujatie? Myslím si, že organizácie patriace do okrsku Pohorelá mali mať spolu aspoň 80% účasť. Výsledky našich družstiev boli: muži do 35r.- 3. miesto, nad 35 r. -1. miesto,  dorast – 2.miesto a nesúťažne  zmiešané družstvo /Šumiac + Sp. Tepl./dorast dosiahlo čas 24,70s, t.j. lepší čas ako víťaz v kateg. dorast. 
Po ukončení oficiálnej časti osláv na amfiteátri  tieto pokračovali na Úboči zapálením Vatry zvrchovanosti. Zabezpečovali sme požiarnu bezpečnosť, hliadku tvorilo sedem členov s automobilom    T- 815 CAS 32.
Na základe rozkazu veliteľa bolo 3.3.18 vykonané nočné  požiarno - taktické cvičenie s cieľom preveriť akcieschopnosť hasičského družstva. Cvičenie bolo zamerané na hasenie požiaru hospodárskej budovy. Použité bolo vozidlo T-815, nasadené boli tri prúdy a zúčastnili sa ho piati hasiči. Druhé MTC denné  sa uskutočnilo 1.9.18 Zamerané bolo na precvičenie a oboznámenie sa s obsluhou a používaním techniky nachádzajúcej sa v protipovodňovom vozíku. Cvičenia sa zúčastnilo 8 hasičov. Protipovodňový vozík nám bol pridelený na základe žiadosti z roka 2017. K obidvom cvičeniam bola spracovaná veliteľom DHZ sprievodná dokumentácia a doručená na ÚzO DPO SR Brezno.

Na úseku preventívnej činnosti sme pre občanov odvysielali rozhlasové relácie zamerané k aktuálnym obdobiam roka, t.j. zimné vykurovacie obdobie, jarné upratovanie, ochrana úrody ochrana  lesov, a i. Celkom sme  za hodnotené obdobie odvysielali 8 relácii a vyhlásili nám ich veľmi ochotne pracovníčky nášho obecného úradu, ďakujeme.

Našu  činnosť sme uviedli  pre ÚzO DPO Brezno do celoročného hlásenia o činnosti, ktoré sme doručili na ÚzO DPO v stanovenom termíne do 15. 12. 2018
Každoročne hodnotíme aj bezplatné darcovstvo krvi, ktoré je súčasťou plánu práce. V hodnotenom roku daroval krv p. Fujka Filip, ďakujem mu za túto vysoko humánnu činnosť 

 Aj v roku 2018 prebiehala akcia „Celoplošné  rozdelenie síl a prostriedkov hasičských jednotiek“. Žiadosť sme uplatnili, požiadali sme o zaradenie do skupiny B. Boli sme do tejto skupiny zaradení a bola nám pridelená čiastka finančných prostriedkov 3000,- €. Uvedenú sumu sme v plnej výške použili na nákup materiálno-technického vybavenia a osobných ochranných pracovných prostriedkov pre členov DHZO. 
    Okrem týchto činnosti, sme svoju činnosť zameriavali na ďalšie aktivity.
    9.1. 2018 sme v Červenej Skale na požiadanie odsávali  vodu zo šachty pri poruche na vodovodnej sieti. 

     8.2.sme boli zavolaní /Beťák, Meľo/ k starostovi na ob. úrad. Bola kontrola zo Štátneho požiarneho dozoru z B. Bystrice, dve pracovníčky kpt. Ing. Ingríd Brozmanová a mjr. Mgr. Jana Vonderčíková ohľadne vykonávania preventívnych prehliadok v obci. Bola predložená dokumentácia o prevádzaní a zdokumentovaní 
     23.2. sme pomáhali pri organizácii pretekov  Slovenského pohára v krňačkach a zabezpečení jeho hladkého priebehu.

     18.3. sa konalo na Braväcove Plenárne zasadanie ÚzO DPO SR Brezno, zúčastnil sa ho veliteľ p. Meľo J.

    24.3.2018 nás navštívil v požiarnej zbrojnici náš najstarší člen p. Šimon Margeta, ktorý začiatkom roka oslávil 90 rokov, hasičom je od roku 1952. Oslávencovi sme popriali do ďalších rokov života pokojnú starobu.    
    5.4. sme navštívili / 2 členovia/ nemocného  p. Šimona Bošeľu u neho doma.     
    6.7. sme pomáhali hasiť poľný požiar pod Kráľovou hoľou, lokalita Nižné sedlo /T-815 +12 členov/. Horela tráva a úletové dreviny borievky. Zúčastnili sa tiež HaZZ HS Závadka n/Hr., HaZZ Brezno, HaZZ Revúca. O požiari bola spracovaná Správa o zásahu.
       Na konci 7/2018 sa začali práce na výstavbe podzemnej požiarnej nádrže. Práce prevádzala fa Transtav s.r.o. Bola osadená uzavretá železobetónová nádrž krabicového typu /4 diely vzájomne pospájané a utesnené/ o objeme 45 m3  dodaná fou KLARTEC s.r.o., Mikovíniho 8, Trnava. Jej pracovníci nádrž na mieste pôvodnej nádrže zmontovali, osadili a pripojili na prívodné a prepadové potrubie Nádrž nemá možnosť odvodnenia v prípade čistenia. Toto sa dá previesť len vysatím vody. Pôvodná nádrž vybudovaná cca v roku 1957 okrem prívodného a prepadového potrubia bola kompletne odstránená. 
V priebehu mesiaca júl, august september /dovolenkové obdobie/  sme zaisťovali opravu PPS 12, ktorá sa poškodila na PSOŠ pri príprave na požiarny útok. 
     23. 9. sa na pozvanie DHZ Polomka  zúčastnili dvaja členovia osláv 120. výročia  založenia hasičstva v obci. Organizátorom sme odovzdali Pozdravný list a malý symbolický darček. 
    27.9. som sa zúčastnil  vo Zvolene  spolu so starostom obce p. Pollákom + 1 odovzdávania Protipovodňových vozíkov. Jeden vozík, o ktorý sme požiadali v roku 2017 bol pridelený aj našej obci.
    6.10. sme na základe objednávky ŠL SR závod Beňuš čistili zdroj pitnej vody pre objekt Hotela ŠL SR na Pustom Poli. 
    1.11. na Pamiatku zosnulých  sme vo večerných hodinách  robili obhliadku miestneho cintorína a na opustených hroboch hasíme sviečky, ktoré nie sú v ochranných obaloch
    12.12.. sa uskutočnilo v Žiline na SŠ PO MV SR preškolenie členov  na dýchacie prístroje. Zúčastnili sa piati členovia.  

Situácia v žiackej hre Plameň, sa ani v  roku 2018 nezmenila, hry sme sa nezúčastnili. Dôvody sú rovnaké, rozviedol som ich na VČS v minulosti.

Za hodnotené obdobie sme vymenovaným činnostiam venovali spolu cca 1552 hod.
Podľa platných Stanov DPO máme v našej organizácii len  riadnych členov a keď dovŕšia v priebehu roka vek 60 rokov a plnia si svoje povinnosti  zaraďujeme ich do skupiny Čestný člen. V roku 2019 spĺňajú kritéria títo členovia: : Ing.Beťák Mikuláš 1944, Mgr. Bošeľová Marta 1953,  Bošeľa Šimon 1934, Demo Štefan 1947, Duraj Juraj 1958, Duraj Šimon 1955, Ďurčo Jozef 1942, Gordan Peter st. 1952, Chamko Šimon 1944, Margeta Šimon 1928, Mišurda Pavol 1954, Mgr. Molentová Viera 1954, Oberhauser Marián 1952, a Paučuľa Ján 1956 t.j. spolu 14 členov
Ing. Beťák  predseda DHZ  Šumiac, 30.12.2018                                                                            

